راشد الخیری

علامہ راشد الخیری (ولادت: 1868ء - وفات: 1936ء) برصغیر کے معروف اردو کے مزاح نگار اور ناول نگار تھے۔‌

راشد الخیری کی پیدائش دہلی میں 1868ء میں ہوئی۔ والد کا نام عبد الواجد تھا ان کے مورث اعلیٰ کا نام مولانا ابولخیر اللہ تھا جو شاہجہان کے عہد میں عرب سے یہاں آکر آباد ہوئے۔ اس لیے یہ اپنے نام کے ساتھ خیری کا لفظ لگاتے ہیں شروع میں اپنے گھر پر ہی اردو، فارسی پڑھی پھر عربی اسکول میں داخل ہوئے کچھ زمانے تک الطاف حسین حالی سے بھی پڑھتے رہے۔ یہ زمانہ ملک میں جہالت کا زمانہ تھا اور طبقہ نسواں کی حالت تو بہت ہی ابتر تھی اس حالت نے مولانا کے دل کو تڑپا دیا اور دل میں ٹھان لی کہ اپنی تحریروں سے اس کی اصلاح کی کوشش کریں گے چنانچہ انہوں نے طبقہ نسواں کی اصلاح اور بہبود کے لیے تین رسالے (بنات)، جوہر نسوان اور (عصمت) جاری کیے ان میں سے (عصمت) ان کی وفات کے بعد بھی چلتا رہا۔ وہ اردو کے چند خوش قسمت مصنفوں میں تھے جن کی کتابیں کثیر التعداد ہونے کے ساتھ ہی قبول عام کی سند حاصل کر چکی تھیں۔ راشد الخیری کا انتقال 1936ء میں ہوا۔

تصانیف 
 سمرنا کا چاند
 صبح زندگی
 شام زندگی
 شب زندگی
 نوحہ زندگی
 ماہ عجم
 شاہین و درّاج
 نانی عشو
 جوہرِ عصمت
 محبوبِ خداوند
 آمنہ کا لال
 عروسِ کربلا
 الزہرا 
 سرابِ مغرب 
 بنت الوقت
 حیاتِ صالحہ
سیدہ کا لال

نیز انھوں نے خواتین کے لیے کئی رسائل جاری کیے جن میں صمت، سہیلی، بنات اور جوہرِ نسواں قابلِ ذکر ہیں۔

مزید دیکھیے
 صفیہ خیری

حوالہ جات 

1868ء کی پیدائشیں
1936ء کی وفیات
اردو مذہبی مصنفین
اردو مزاح نگار
اردو ناول نگار
برطانوی ہند کے اردو لکھاری